આઈએલએન્ડએફએસ ડિફોલ્ડને પગલે નોન બેન્કિંગ ફાયનાન્સ કંપની (NBFC) સેક્ટરમાં રોકડનું ભારે સંકટ ઉદભવ્યું છે. જેની પ્રતિકૂળ અસર બજાર પર પડવાનું સંકટ ઘેરાયું છે. મ્યુચ્યુઅલ ફંડો દ્વારા લગભગ 40 ટકા ડેટા ઈન્વેસ્ટમેન્ટ એનબીએફસી કંપનીઓમાં કરાયું છે. 2008માં સર્જાયેલા આ પ્રકારના સંકટ દરમિયાન સ્પેશ્યિલ પર્પઝ વ્હીકલ દ્વારા એનબીએફસીની સંપત્તિઓને ખરીદવાની મંજૂરી આપી હતી. સરકાર વધુ એક વખત આ પ્રકારની સેવા ઈચ્છતી હતી જેનો આરબીઆઈએ વિરોધ કર્યો હતો. પરિણામે એનબીએફસીની સંપત્તિ ખરીદવા માટે સરકારને સરકારી બેન્કો તરફ નજર દોડાવવી પડી છે.